CELEX: 62018TN0077
Language: el
Date: 2018-02-12 00:00:00
Title: Υπόθεση T-77/18: Προσφυγή-αγωγή της 12ης Φεβρουαρίου 2018 — VE κατά ESMA

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/26
            
         Προσφυγή-αγωγή της 12ης Φεβρουαρίου 2018 — VE κατά ESMA
   (Υπόθεση T-77/18)
   (2018/C 134/37)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: VE (εκπρόσωποι: L. Levi και N. Flandin, δικηγόροι)
   
      Καθής-εναγομένη: Ευρωπαϊκή Αρχή Κινητών Αξιών και Αγορών (ESMA)
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κρίνει την προσφυγή-αγωγή παραδεκτή και βάσιμη·
            
         
               —
            
            
               να ακυρώσει την έκθεση αξιολόγησης του προσφεύγοντος-ενάγοντος από την καθής-εναγομένη για το 2016 στον βαθμό που αξιολογεί την απόδοσή του ως «μη ικανοποιητική»·
            
         
               —
            
            
               επίσης να ακυρώσει, στον βαθμό που είναι αναγκαίο, την απόφαση της ESMA της 6ης Νοεμβρίου 2017 η οποία απορρίπτει την καταγγελία του προσφεύγοντος-ενάγοντος·
            
         
               —
            
            
               να διατάξει την καταβολή αποζημίωσης για την ηθική βλάβη που υπέστη ο προσφεύγων-ενάγων, το ύψος της οποίας εκτιμάται ex aequo et bono στα 10 000 ευρώ· και
            
         
               —
            
            
               να καταδικάσει την καθής-εναγομένη στα δικαστικά έξοδα στα οποία υποβλήθηκε ο προσφεύγων-ενάγων στο πλαίσιο της παρούσας διαδικασίας.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
   
               1.
            
            
               Έλλειψη νομιμότητας λόγω του ότι το εγχειρίδιο αξιολόγησης εκδόθηκε από την ΕSMA χωρίς να υποβληθεί εκ των προτέρων στην επιτροπή προσωπικού σύμφωνα με το άρθρο 110 του Κανονισμού Υπηρεσιακής Κατάστασης.
            
         
               2.
            
            
               Παράβαση του άρθρου 43, παράγραφος 1, του Κανονισμού Υπηρεσιακής Κατάστασης και του εγχειριδίου αξιολόγησης λόγω διάφορων πρόδηλων σφαλμάτων εκτιμήσεως από την καθής-εναγομένη:
               
                           —
                        
                        
                           πρόδηλα σφάλματα εκτιμήσεως σε σχέση με τις κύριες δραστηριότητες του προσφεύγοντος-ενάγοντος όσον αφορά τα κριτήρια «Αποτελεσματικότητα», «Ικανότητες» και «Συμπεριφορά»· και
                        
                     
                           —
                        
                        
                           όσον αφορά σφάλματα εκτιμήσεως από την καθής-εναγομένη σε σχέση με άλλες δραστηριότητες του προσφεύγοντος-ενάγοντος.
                        
                     
         
               3.
            
            
               Παράβαση του καθήκοντος αρωγής και της υποχρέωσης χρηστής διοικήσεως όσον αφορά τα προβλήματα υγείας του προσφεύγοντος-ενάγοντος, την έλλειψη καθοδήγησής του, καθώς και τις δυσμενείς εργασιακές συνθήκες και την έλλειψη κατάλληλης επιμόρφωσης.